آمریکا بولوجو ترور تشکیلاتی پ.کا.کا-نین سوریه قولو ی.پ.گ-نی بوتون خبردارلیق‌لارا باخمایا‌راق، سلاحلا تامین ائتمه‌یه داوام ائدیر.
آغ ائو رهبرلیگی ی.پ.گ-یه آغیر سلاح‌لار وئریلدیگینی تصدیق ائتدی.
بئله‌لیکله، آمریکا پرزیدنتی دونالد ترامپ پنتاگون-ا ترور تشکیلاتی ی.پ.گ-نی سیلاحلاندیرماسی باره‌ده سلاحیت وئرمیش اولدو.
قراردان سونرا تورکیه طرفی‌نین کسکین رئاکسیاسینی بیلن آمریکا‌لی رسمی‌لرین‌دن آرد-آردا آچیقلاما‌لار گلدی.
آغ ائو سؤزچوسو شان اسپایسر گوونلیک ریسک‌لری موضوع سوندا تورکیه‌یه ضمانت وئردیک‌لرینی بیلدیردی.
ایسپایسر: "تورکیه-ده کی کوالیسیون طرفداش‌لاریمیزین گوونلیک ناراحات‌لیق‌لاری‌نین فرقیندییک. تورک خالقینا و حکومتینه آمریکا-نین علاوه گوونلیک ریسک‌لری‌نین قارشی‌سینی آلماق و ناتو متتفیقیمیزی قوروماق ایشینه صادق‌لیک مسئله‌سی ایله باغلی تأمینات وئرمک ایستییریک" دئدی.
پنتاگون-‌دان وئریلن یازی‌لی آچیقلامادا دا عینی ایفاده‌لر ایشلدیلیر.
ایندی دقت‌لر تورکیه پرزیدنتی رجب طیب اردوغانلا آمریکا-نین پرزیدنتی دونالد ترامپ-ین 16 می‌دا کئچیریله‌جک گؤروشونه یؤنلدی.
